
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 84
                                                              din 28 aprilie 2022
privind acordarea de scutire de la plata impozitului pe clădiri și teren pentru 

ASOCIAŢIA „FILANTROPIA ORTODOXĂ ALBA  IULIA” – FILIALA  SIGHIŞOARA

Consiliul Local al Municipiului Sighişoara, întrunit în ședință ordinară,

            Luând act de proiectul de hotărâre, înregistrat cu nr. 12.057/08.04.2022 şi la Consiliul Local Sighișoara cu nr. 13.491/20.04.2022, de referatul de aprobare, înregistrat cu nr. 12.059/08.04.2022, al Primarului municipiului, în calitate de iniţiator, în baza prevederilor art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

            Având în vedere solicitarea ASOCIAŢIEI „FILANTROPIA ORTODOXĂ ALBA IULIA” – FILIALA SIGHIŞOARA, cu sediul în Sighişoara, str. Anton Pann nr. 8, C.I.F. 16651048, înregistrată la Municipiul Sighişoara cu nr. 9.869/13.03.2022, de a i se aproba scutirea de la plata impozitului pe clădiri și teren, pentru clădirea și terenul pe care le deţine la adresa din Sighişoara, str. Târnavei nr. 47, ţinându-se cont de activităţile pe care aceasta le desfăşoară, precum şi de cheltuielile pe care le-a efectuat pentru organizarea şi funcţionarea activităţii;

Având în vedere prevederile art. 456 alin. (2) lit. c) și art. 464 alin. (2) lit. d) din Legea nr. 227/2015 privind Codul fiscal, cu modificările şi completările ulterioare, coroborate cu prevederile anexelor nr. 1.1 și nr. 1.2, aprobate prin art. 1 din Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022;  

Ţinând cont de urmarea procedurii de acordare a scutirii de la plata impozitului pe clădiri și teren de către ASOCIAŢIA  „FILANTROPIA  ORTODOXĂ  ALBA  IULIA” – FILIALA  SIGHIŞOARA şi îndeplinirea acestei proceduri;

Având în vedere Raportul de specialitate al Biroului Impozite și Taxe, înregistrat cu nr. 12.058/08.04.2022, prin care se motivează şi se justifică scutirea de la plata impozitului pe clădiri și teren pentru ASOCIAŢIA „FILANTROPIA ORTODOXĂ ALBA IULIA” – FILIALA SIGHIŞOARA;   
               Având în vedere avizele favorabile ale tuturor comisiilor pe domenii de specialitate;

În baza art. 129 alin. (4) lit. c), alin. (14), art. 139 alin. (1), alin. (3) lit. c) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, 

                                                                        H O T Ă R Ă Ş T E:

         
Art. 1. Se acordă scutirea de la plata impozitului pe clădiri și teren, pentru clădirea și terenul pe care ASOCIAŢIA „FILANTROPIA ORTODOXĂ ALBA IULIA” – FILIALA SIGHIŞOARA, le deţine la adresa: Sighişoara, str. Târnavei nr. 47, judeţul Mureş, pentru anul 2022.
         
Art. 2. Cu ducerea la îndeplinire a prevederilor prezentei hotărâri se încredinţează Biroul Impozite şi Taxe din cadrul Municipiului Sighișoara.

Art. 3. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Duma Felix - Lucian                                        Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Biroul Impozite şi Taxe;
  1 ex. Asociația ”FILANTROPIA ORTODOXĂ ALBA IULIA” – FILIALA SIGHIȘOARA.
  9 ex.  
  B.A. 
